NaiveNeuron/SloPal huggingface dataset:
Saloň, Marián, poslanec NR SR (2021-05-13):
Ďakujem veľmi pekne, pán predsedajúci. Pán predseda parlamentu, veľmi oceňujem hlavne tú ľudskú emóciu vášho príhovoru a prejavu, pretože aj tým zvýšeným hlasom si každý z nás uvedomil, že ako je táto téma vážna. Vy ste mali možnosť navštíviť kolúznu väzbu, ja som mal možnosť byť členom komisie, ktorá prešetrovala nešťastnú udalosť generála Milana Lučanského. Bol to môj bývalý kolega a bolo mi veľmi ťažko, keď som ja na kamerových záznamoch videl, ako vchádza živý do cely a ako ho odtiaľ vynášajú mŕtveho. Fakt to neprajem nikomu v živote. Aj keď pán kolega Baránik hovoril niečo o podmienkach, áno, tie podmienky v kolúznej väzbe treba zmeniť, lebo neexistuje, že tri hodiny predtým bol pri ňom psychológ a na nič neprišiel. Pani kolegyňa Hatráková dobre hovorí, že potom sa prejaví u toho človeka to, čo sa prejaví a aké to má následky, nielen naňho, ale aj na jeho rodinu. Viete, pán Lučanský si žiadal, aby mu navýšili možnosť vychádzok, že chce byť dlhšie vonku. A zaujímavé bolo, že po tej žiadosti na druhý deň na tú vychádzku ani nešiel. Je to veľmi ťažké. A presne tak, ako tu bol spomínaný aj ten spôsob. Ja aj Vlada Pčolinského poznám osobne, lebo sme sa neraz striedali na ministerstve vnútra a tiež hovorím, komunikoval som s ním často, bol som jeho partner ako predseda výboru. Aj tu sa dal zvoliť iný spôsob a nie, aby na to doplácala rodina, že to, čo sa udialo, lebo neverím tomu, že by utiekol alebo spravil niečo iné. Pani Pčolinská, máte môj veľký ľudský obdiv, že dokážete toto počúvať, čo sa tu teraz deje a rozpráva. (Potlesk.)
Ďuriš Nicholsonová, Lucia, podpredsedníčka NR SR (2019-04-05):
S reakciou na faktické poznámky pán podpredseda Bugár.
P. Hrušovský, predseda NR SR: (2002-11-13):
I. Hopta, poslanec: Áno. Ďakujem.
Janckulík, Igor, poslanec NR SR (2018-02-06):
O bode 154 s návrhom gestorského výboru schváliť.
Číž, Miroslav, podpredseda NR SR (2015-05-07):
Faktické poznámky – páni poslanci Hlina, Mezenská, Lipšic, Blaha. Pokiaľ je to všetko, uzatváram možnosť prihlásiť sa s faktickou poznámkou. (Ruch v sále.) Kolegyne, kolegovia, dobehneme ešte tie 4 faktické poznámky s vaším súhlasom a potom by sme pristúpili k hlasovaniu, aby sa nestratila kontinuita, dobre? Ďakujem. Takže, pán poslanec Hlina.
P. Hrušovský, predseda NR SR: (2005-03-18):
Ešte s procedurálnym návrhom sa hlási pán poslanec Mečiar.
Obrimčáková, Bibiána, poslankyňa NR SR (2012-09-20):
V rozprave vystúpil aj pán poslanec Blanár. Ten takisto podal svoje návrhy. Prosím, pán predseda, dajte hlasovať o jeho prvom návrhu, nakoľko, myslím, že podal návrh, že chce hlasovať osobitne. Teda hlasujeme o prvom návrhu.
Šefčík, Marek, poslanec NR SR (2021-11-05):
Ďakujem za slovo. Pán minister, aj ja by som sa vám chcel poďakovať nielen za tento prejav, v ktorom ste pomenovali veci pravdivo a úderne, niektoré trafené husi zagágali, ale ja vám ďakujem aj za to celé úsilie, lebo vieme, čo ste spravili aj počas leta. Vieme, že ten zákon tu mal byť dávno, dávno pred pár mesiacmi a vy ste chodili do regiónov, do tých národných parkov s ľuďmi diskutovať. Ja som si pozrel údaje z Národného lesníckeho centra, čiže nie nejaká organizácia ochranárska, a je tam uvedené, že čo sa týka ťažby v národných parkov, iba národné parky sú vyňaté. V rokoch 2012 až 2019 sa priemerne ročne vyťažilo v tých národných parkoch 1,03 milióna metrov kubických dreva a ja nie som odborníkom, ale niekde som našiel, že na jeden kamión to pripadá asi takých 30 metrov kubických a keď si to prepočítate, tak je to asi, alebo viac ako 33 400 kamiónov ročne. To hovoríme len o národných parkoch. Tak nech, samozrejme, poznámka jedného média, ktoré spracovávalo o tom článok, je, že nie je tam započítaná tzv. nelegálna ťažba. Samozrejme, zneužívanie povolení na kalamitnú ťažbu sa často dialo a deje aj v zdravých porastoch, aj v chránených územiach. Tak nech mi nikto nehovorí, že toto je normálne; 54 254 je presne to číslo ľudí, ktorí podpísali už petíciu do dnešných dní. Ďakujem.
Martvoň, Anton, poslanec NR SR (2015-01-29):
Ďakujem pekne, pán predsedajúci. Pán poslanec Kadúc, no možno sa nezhodneme v názore na to, či to dôvod na skrátené legislatívne konanie je alebo nie je. Podľa môjho názoru ten dôvod tu je. Sám ste spomínali, či tými 12 eurami, na čo vychádzajú tie dôchodky v II. pilieri, bude narušená ľudská dôstojnosť, ale tu nejde iba o narušenie ľudskej dôstojnosti, ja si myslím, že bude narušená, ale ide aj o to, že aj v minulosti práve pri téme penzijného systému boli aj v minulosti skrátené legislatívne konania. Dokonca bolo jedno také aj za Radičovej vlády. Na druhej strane chcem poukázať na to, že práve ide o to nebezpečenstvo, čo sa môže stať, majú ísť prví ľudia do penzie v rámci II. piliera a hrozí im, že proste nebudú mať z čoho vyžiť, a však sa to týka aj vašich voličov, nehovoriac o tom, že v postate keď pán Kaník zavádzal tento II. pilier, dával ako veľký vzor Čile. Ale už vtedy v tom roku 2004 sa vedelo, že v Čile celý ten druhý systém dôchodkový padol. Dokonca ten José Piňera musel utiecť z Čile kvôli tomu, čo sa tam udialo, nehovoriac o tom, že bolo tam jedno špecifikum, že už v Čile vtedy vedeli, že to bude problém, tak policajtom a v armáde zakázali vstúpiť do II. piliera. Mali tam vytvorený osobitný dôchodkový systém. Čiže tým chcem poukázať na to, že jednoducho od začiatku bolo jasné, aj za pána Kaníka, aj za Radičovej vlády, že s II. pilierom bude problém. A viete si vy nájsť na webe, že mladí sociálni demokrati na to upozorňovali vtedy, či už v roku 2008 alebo v roku 2009.
T. Cabaj, podpredseda NR SR: (2010-05-25):
Nech sa páči, pán poslanec Vladimír Mečiar.
Bugár, Béla, podpredseda NR SR (2011-09-13):
Pán poslanec Muňko.
Šimečka, Michal, podpredseda NR SR (2024-04-16):
Prosím vás, nechajte pána poslanca dohovoriť, nechajte ho dohovoriť, reaguje na vašu poznámku.
P. Hrušovský, podpredseda NR SR: (2001-10-25):
Teraz dávam slovo poslancovi Andrassymu, ktorého poveril gestor-ský výbor, aby informoval Národnú radu o výsledku prerokúvania návrhu zákona vo výboroch, ako aj o odporúčaní a stanovisku gestorského výboru. Pán poslanec Andrassy, nech sa páči, máte slovo. Ľ. Andrassy, poslanec: Ďakujem pekne, pán predsedajúci. Kolegyne, kolegovia, Výbor Národnej rady Slovenskej republiky pre kultúru a médiá ako gestorský výbor podáva plénu podľa § 79 ods. 1 zákona Národnej rady o rokovacom poriadku spoločnú správu výborov Národnej rady o prerokovaní vyššie uvedeného návrhu zákona. Národná rada Slovenskej republiky uznesením zo 4. septembra 2001 číslo 1543 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov na prerokovanie týmto výborom Národnej rady: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre verejnú správu, výboru pre ľudské práva a národnosti a Výboru Národnej rady Slovenskej republiky pre kultúru a médiá. Určené výbory Národnej rady prerokovali predmetný návrh zákona v lehote určenej uznesením Národnej rady Slovenskej republiky a iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podľa § 75 ods. 2 zákona Národnej rady o rokovacom poriadku. K predmetnému návrhu zákona neprijal platné uznesenie výbor Národnej rady pre ľudské práva a národnosti, nakoľko nezískal podporu nadpolovičnej väčšiny prítomných poslancov. Ostatné výbory, ktoré rokovali o predmetnom návrhu zákona, ho zhodne odporúčajú Národnej rade Slovenskej republiky schváliť s pozmeňujúcimi návrhmi, ktoré máte k dispozícii v spoločnej správe. Po rozprave v druhom čítaní budem navrhovať, aby sa o pozmeňujúcich návrhoch zo spoločnej správy hlasovalo spoločne. Gestorský výbor na základe stanovísk výborov k zákonu Národnej rady o štátnych sviatkoch v dňoch pracovného pokoja a pamätných dňoch vyjadrením v rozprave k tomuto návrhu zákona podľa § 79 ods. 4 písm. f) a § 83 ods. 1 zákona Národnej rady o rokovacom poriadku odporúča Národnej rade Slovenskej republiky predmetný návrh zákona schváliť. Predmetná spoločná správa výborov Národnej rady o návrhu zákona bola schválená uznesením výboru Národnej rady pre kultúru a médiá zo 16. októbra 2001 pod č. 317. Pán predsedajúci, môžete otvoriť rozpravu.
Cigániková, Jana, poslankyňa NR SR (2017-04-07):
(Nasledujúca časť faktickej poznámky prebehla za protestného potlesku niektorých poslancov.) Keď vám ide tak o mzdy ľudí, tak nekradnite, alebo im nechajte ten plat, ktorý musia odovzdávať štátu, čo vy používate na sociálne balíčky, ktoré by si inak mohli zaplatiť sami.
Hort, Milan, podpredseda NR SR (2011-03-24):
Ďakujem. Pán poslanec, chcete dať doplňujúcu otázku? (Reakcia poslanca.) Nech sa páči.
Kollár, Boris, predseda NR SR (2020-07-09):
Vážené dámy, vážení páni, páni poslanci, prosím, zaujmite svoje miesta. Pokračujeme v rozprave o vládnom návrhu zákona, ktorým sa menia a dopĺňajú niektoré zákony v súvislosti so zlepšením podnikateľského prostredia zasiahnutými opatreniami na zamedzenie šírenia nebezpečnej nákazlivej ľudskej choroby COVID-19. O slovo požiadal pán podpredseda vlády Richard Sulík. Nech sa páči, pán podpredseda, máte slovo. (Pokračovanie rokovania o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 , tlač 161.)
Hrnčiar, Andrej, podpredseda NR SR (2018-12-05):
Tak, pani poslankyňa, nech sa páči. Reakcia pani poslankyne Kaščákovej.
Bublavý, Dušan, poslanec NR SR (2016-04-28):
Pán poslanec Dostál podal dva pozmeňujúce návrhy a doplňujúce, o ktorých nemožno hlasovať, a to z toho dôvodu, že predložené pozmeňujúce a doplňujúce návrhy nespĺňali náležitosti určené rokovacím poriadkom Národnej rady Slovenskej republiky. (Prerušenie vystúpenia predsedajúcim.)
Laššáková, Jana, podpredsedníčka NR SR (2014-09-24):
Pán poslanec Mičovský.
Galek, Karol, poslanec NR SR (2018-12-04):
Pán minister, ja som bol teda presvedčený, že tento zákon, tento zákon je asi potrebný, ale prekvapili ma hlavne tie vaše posledné slová, kedy ste povedali, že sa domnievate, že súd nerozhodol správne. Ale toto mi pripadá naozaj ako veľmi vážne znásilňovanie súdnej moci. Pokiaľ ste toto osobne povedali priamo tu v pléne, pretože naozaj do tej súdnej moci my by sme nemali takýmto násilným spôsobom zasahovať. Vyjadrím sa potom ešte k tomu dodávateľovi poslednej inštancie, o ktorom ste hovorili, že SPP má výsostné postavenie. Áno, má. Vy ste hovorili o tom, že, že kvôli tomu majú stratu. Ale SPP je jeden z dodávateľov z 27, pôsobia spolu na trhu a jednoducho všetci dodávajú tým odberateľom. To DPI, dodávateľ poslednej inštancie, má byť inštitút zvýhodňujúci, nie obmedzujúci. A ak by niekto iný splnil, ak to SPP, ak to SPP nechce plniť, ak nechce byť dodávateľom poslednej inštancie, ja som presvedčený, že sa nájdu aj iní, ktorí keď splnia kritériá, budú schopní toto na seba prebrať. Čiže oháňať sa tým, že dnes je SPP dodávateľom poslednej inštancie, ako ste hovorili aj posledne, toto nemusí byť večne. A v tomto, v tomto je trošku aj taký ten, taký ten slabší, slabšia časť toho samotného zákona. Ďakujem.
Kollár, Boris, predseda NR SR (2020-03-24):
Dávam slovo členovi ústavnoprávneho výboru poslancovi Ondrejovi Dostálovi, aby informoval Národnú radu o výsledku prerokovania návrhu vlády vo výbore.
P. Paška, predseda NR SR: (2006-12-12):
Pán minister, nech sa páči, dúfam, že neporušíte rokovací poriadok.
P. Paška, predseda NR SR: (2007-03-27):
Takže, pán poslanec Lipšic, faktická poznámka.
Zmajkovičová, Renáta, podpredsedníčka NR SR (2014-07-08):
Faktické poznámky na vystúpenie pána poslanca. Jedna, uzatváram možnosť prihlásiť sa. Pán poslanec Kuffa.
Petrík, Simona, poslankyňa NR SR (2024-06-14):
Ďakujem pekne. Vážený pán predsedajúci, vážené pani poslankyne, vážení páni poslanci, ktorí tu s nami ešte ste, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 340, a teda predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 339 z 27. mája 2024 navrhujem, aby zákon prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 6. septembra 2024 a v gestorskom výbore do 9. septembra 2024. Prosím, pán predsedajúci, otvorte všeobecnú rozpravu.
Novotný, Viliam, poslanec NR SR (2012-08-03):
Ďakujem pekne. Tiež by som zareagoval na niektoré časti vystúpenia pána poslanca Sulíka. Aj ja mám taký istý názor na to, že zrejme tá zostava, ktorá je momentálne na ministerstve financií, nebude práve to najkompetentnejšie, čo tam mohla strana SMER a mala strana SMER postaviť, pretože keď im trvalo štyri mesiace na to, aby zistili, že makroekonomické prognózy sa horšia a zrejme splnenie toho štátneho rozpočtu, ktorý tu bol schválený v decembri minulého roku bude problematické, tak asi to nie je odborne tá najlepšia zostava, ktorú Slovensko potrebuje na ministerstve financií v čase hospodárskej krízy. Zachytil som aj ja tú informáciu ako v situácii, keď sa vláda chystá ukradnúť budúce dôchodky 1,5 milióna sporiteľov, sa nonšalantne chystá rekonštruovať kaštieľ v Rusovciach, ale pomaly som sa s tým vyrovnal v nádeji, že verím, že tak ako chce vláda nájsť 40 mil. eur pre kaštieľ v Rusovciach, nájde aj 40 miliónov eur pre zhorený hrad Krásna Hôrka na východe, bolo by to veľmi pekné gesto zo strany vlády Slovenskej republiky. A to prirovnanie s ľuďmi, ktorí odišli na dovolenku a budú ukradnutí, je veľmi presné, ja som ho tiež použil pred dvoma dňami vo svojom vystúpení. Je to naozaj tak. Ľudia, keď odchádzajú na dovolenku zavrú si bezpečnostným zámkom svoj byt, majú poistený svoj majetok, poprosia susedu, aby im občas prišla poliať kvety. Dokonca si uzavrú aj komplexné cestovné poistenie, aby im ukradli, keby im náhodou ukradli batožinu, ale tento rok to občanom nebude stačiť. Mnohí z tých jeden a pol milióna sporiteľov, keď sa vrátia z dovolenky zistia, že ich socialistická vláda okradla o ich budúce dôchodky. Ďakujem pekne.
Glváč, Martin, podpredseda NR SR (2018-02-14):
Pán poslanec Beluský, nech sa páči, ďalší v rozprave.
Janckulík, Igor, poslanec NR SR (2019-10-17):
Hej, ale myslel som, že bude trošku iná odpoveď, no bola tá istá, ale nevadí. Tak poprosím ešte raz, aby ste prizerali to, strážili, aby dodržiavali tie termíny, aby tá výstavba nemala prieťahy. Ďakujem pekne.
Laššáková, Jana, podpredsedníčka NR SR (2015-11-24):
Poprosím vás, pán podpredseda vlády, vystúpiť môžete. (Reakcia navrhovateľa: „Ospravedlňujem sa, pani podpredsedníčka.“)
Kiššová, Jana, poslankyňa NR SR (2018-05-17):
Ďakujem veľmi pekne za slovo. Ďakujem, Jozef, za tvoj prejav. Ty si hovoril o sile niektorých politikov, že niektorí ju naozaj majú, niektorí ju len s funkciou dostali, ale v princípe, v princípe sú ťahaní za šnúrky niekde zozadu. A ja som v tejto súvislosti chcela povedať jednu vec, že myslím si, že Robert Fico je alebo, alebo bol, alebo je, to neviem úplne posúdiť, mimoriadne silný politik. Naozaj, keď, keď si pozriem tak do histórie, že akých silných politikov sme tu mali, tak myslím si, že čo do sily, on je mimoriadne silný politik. Čo je ale problém a obrovská škoda pre Slovensko, že on túto svoju silu a tento svoj vplyv a túto svoju moc nevyužil v prospech Slovenska, ale naopak, on ju využil, dokonca zneužil v jeho neprospech. A toto je náhodou, toto je z môjho pohľadu ešte ďaleko horšie, ako keby to bol len taký nevplyvný škodiaci politik, ale myslím si, že je obrovská škoda, že túto svoju obrovskú moc, ktorú získal, nevyužil, pretože mohol Slovensko dostať niekde úplne inde, ako ho dostal. Ďakujem.
Takáč, Richard, poslanec NR SR (2021-02-03):
Ďakujem veľmi pekne za slovo. Pán predseda výboru, svoje vystúpenie si začal tým, že ste si schválili nejaké programové vyhlásenie vlády a máte tam popísané v oblasti pôdohospodárstva nejaké veci, ako napr. zvyšovanie potravinovej sebestačnosti a bezpečnosti. A tu si správne poznamenal, že v prípade dodržania tohto vášho, ktoré ste si tam napísali, nemôžeš zahlasovať za túto novelizáciu tohto zákona v takom stave, ako sa nachádza. Mňa skôr vyrušuje to a toto nie je prvý prípad toho, ako funguje vládna koalícia, a to, že dôjde sem do prvého čítania nejaký návrh zákona alebo návrh novelizácie zákona, ktorý ale vôbec, vôbec neprejde odbornou diskusiou, a potom to príde sem na stôl, zistíme, že aj samotní koaliční poslanci majú voči tomu určité výhrady, čo plne rešpektujeme, ale zbytočne zas vyrušujeme a hlavne v tomto stave, kde máme pandémiu na COVID, vyrušujeme aj laickú a, samozrejme, odbornú verejnosť, ako takéto zásadné veci, takéto novelizácie zákonov bez odbornej diskusie, ktorá by tomu predchádzala, keby bola, tak by zamedzila tomu, že tu dostávame maily, telefonáty, búria sa potravinári, poľnohospodári, je to proste vyjasnené úplne na začiatku a možnože nejaká novelizácia sem príde taká, ktorú podporia aj opoziční, aj koaliční poslanci. Ďakujem veľmi pekne.
Šimečka, Michal, podpredseda NR SR (2023-11-15):
Pardon, pani poslankyňa, poprosím ostatných pánov poslancov a poslankyne a členky vlády, aby rozprávali, keď už potrebujú, trochu tichšie, aby mohla pani poslankyňa predniesť svoje vystúpenie. Ďakujem.
Bartek, Michal, poslanec NR SR (2024-09-25):
Ďakujem. Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný návrh zákona prerokujeme v treťom čítaní ihneď.
Bugár, Béla, podpredseda NR SR (2010-09-08):
Pani poslankyňa Gabániová.
Laššáková, Jana, podpredsedníčka NR SR (2012-11-07):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno, nech sa páči, pán navrhovateľ.
Mihál, Jozef, poslanec NR SR (2013-02-13):
Ďakujem. Len maličká poznámka. Pani predkladateľka tu niekoľkokrát opakovala a niekoľkokrát tu zaznelo v tejto diskusii pri tejto skupine dôchodcov, ktorí popri poberaní dôchodku pracujú v štátnej správe, je podľa údajov zo Sociálnej poisťovne priemerný dôchodok 424 eur. Čiže nehovorme pre korektnosť o 200-eurových dôchodkoch, hovorme, keď už, o 400-, vyše 400-eurových dôchodkoch.
Kollár, Boris, predseda NR SR (2023-03-30):
Prosím, prezentujme sa a hlasujeme. (Hlasovanie.) Prítomných 134, za 93, proti žiadny, zdržalo sa 37, 4 nehlasovali. Konštatujem, že sme schválili návrh novely zákona č. 400/2015 Z. z. o tvorbe právnych predpisov. Pani poslankyne, páni poslanci, vzhľadom na to, že včera 29. marca 2023 vo verejnom hlasovaní o návrhu na voľbu člena Rady pre mediálne služby (tlač 1420) a o návrhu na voľbu členov Rady rozhlasu a televízie (tlač 1431) nebol zvolený potrebný počet týchto rád, pristúpime k opakovanej voľbe. Svoju voľbu vyjadríte tak, že na každom hlasovacom lístku pri každom mene a priezvisku kandidáta označíte tú alternatívu, za ktorú hlasujete: za, proti, zdržiavam sa. Pri voľbe člena Rady pre mediálne služby, člena Rady rozhlasu a televízie za oblasť televízneho vysielania, ako aj za člena Rady rozhlasu a televízie za oblasť ekonómie je možné na hlasovacích lístkoch označiť za najviac jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu hlasovania. (Opakované hlasovanie o návrhu na voľbu členov Rady pre mediálne služby , tlač 1420, a o návrhu na voľbu členov Rady Rozhlasu a televízie Slovenska , tlač 1431.)
Grečková, Lea, poslankyňa NR SR (2014-03-19):
Vážená pani podpredsedníčka, kolegyne, kolegovia, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (tlač 820) podáva Národnej rade Slovenskej republiky podľa príslušných paragrafov rokovacieho poriadku Národnej rady spoločnú správu výborov Národnej rady Slovenskej republiky. Národná rada Slovenskej republiky uznesením z 31. januára 2014 č. 1011 pridelila predmetný návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady Slovenskej republiky pre hospodárske záležitosti. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 391 z 11. marca 2014 a Výbor Národnej rady Slovenskej republiky pre hospodárske záležitosti uznesením č. 271 z 11. marca 2014 a uznesením č. 281 z 18. marca 2014. Z uznesení výborov Národnej rady pod bodom III tejto správy vyplýva 106 pozmeňujúcich a doplňujúcich návrhov. Gestorský výbor odporúča o bodoch 1 až 28, 30 až 39, 41 až 53, 55 až 57, 59 až 68, 70 až 73, 75 až 98, 100 až 104 a bod 106 hlasovať spoločne s odporúčaním schváliť. Ďalej odporúča o bodoch 29, 40, 54, 58, 69, 74, 99 a 105 hlasovať spoločne s odporúčaním neschváliť. Gestorský výbor na základe stanovísk výborov k predmetnému návrhu zákona odporúča Národnej rade Slovenskej republiky vládny návrh zákona schváliť. Spoločná správa výborov o výsledku prerokovania návrhu zákona v druhom čítaní bola schválená uznesením z 18. marca 2014 č. 282 a týmto uznesením ma výbor ako spravodajkyňu zároveň poveril predložiť návrhy podľa príslušných paragrafov rokovacieho poriadku Národnej rady Slovenskej republiky. Pani predsedajúca, skončila som, otvorte, prosím, rozpravu.
Glváč, Martin, podpredseda NR SR (2018-01-31):
Ďakujem. Dávam slovo spoločnému spravodajcovi pánovi poslancovi Bučekovi, nech sa páči.
Laššáková, Jana, podpredsedníčka NR SR (2014-12-04):
Pani poslankyňa chce položiť doplňujúcu otázku. Poprosím vás, zapnite pani poslankyňu. Máte dve minúty, nech sa páči.
Grendel, Gábor, podpredseda NR SR (2021-05-13):
Pán poslanec Kamenický s faktickou poznámkou.
Paška, Pavol, predseda NR SR (2014-06-12):
Druhá otázka, pán premiér, je od pána poslanca Dušana Bublavého a znie: „Vážený pán premiér, získanie 100-percentného podielu v materskej spoločnosti SPP prináša ľuďom istoty v otázke ceny plynu pre domácnosti a firmy. Vnímate tento prenos ako splnenie ďalšieho bodu volebného programu strany SMER – sociálna demokracia?“
Matovič, Igor, poslanec NR SR (2011-06-02):
Ondrej Dostál hovorí, že je absolútne nenáležité meniť ústavu kvôli zníženiu počtu poslancov. Ak si si prečítal správne dôvodovú správu, hovoríme tam, že ak znížime počet poslancov zo 150 na 79, ušetríme 900 mil. korún, 30 mil. eur. Ak podľa teba je nenáležité za 900 mil. korún meniť ústavu, tak podľa mňa to náležité 900-krát minimálne je. Pán poslanec Švantner, ešte raz. Ja som tu hovoril presne, koho myslím darmožráčmi, a za tým si stojím. Darmožráč je ten, kto sem príde päť minút pred hlasovaním, odhlasuje a uteká preč. A potom to isté urobí poobede. A pomedzi to nerobí žiadnu poslaneckú prácu. Čiže nehádžem všetkých ľudí do jedného vreca. A tá istá poznámka k poslancovi Galbavému. Hovorí, že ja hovorím, že vy všetci ste zlí a ja som mesiáš. Ja som to povedal už x-krát v tejto rozprave, a preto dávame návrh na, alebo nedávam návrh na zníženie počtu poslancov na jedného, na Matoviča, ale dávam návrh na zníženie na polovičku. Lebo to vidíme na základe skúseností, že polovička ľudí v tomto parlamente nepracuje a títo ľudia sú darmožráči. Keď hovoríte o tom, že teda mám ich menovať konkrétne. Nechce sa mi menovať 70 ľudí, ale nebudem mať problém, aj keď táto debata v budúcnosti bude pokračovať, ísť aj konkrétne a každého jedného vymenovať v rozprave. Nemám s tým najmenší, najmenší problém. A, Tomáš, ja nehovorím voľte mňa, nevoľte týchto, tí sú darmožráči, ja hovorím, oddeľme zrno od pliev. A ja budem rád, ak bude mať SDKÚ svoje percentá, ak MOST bude mať svoje percentá, KDH, SaS, SMER, SNS, síce tí by tu nemuseli byť, ale... (Prerušenie vystúpenia časomerom.)
Novotný, Viliam, poslanec NR SR (2011-02-11):
Zvolávam rokovanie Výboru Národnej rady pre zdravotníctvo na 11.50 hod. do našej zasadacej miestnosti. Ďakujem.
R. Madej, poslanec: (2010-03-02):
Predseda Národnej rady Slovenskej republiky rozhodnutím č. 1541 z 26. februára 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na prerokovanie v Národnej rade Slovenskej republiky. Navrhovatelia zákona odôvodnili predložený legislatívny návrh. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) zákona o rokovacom poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona o rokovacom poriadku Národnej rady Slovenskej republiky a citovaným rozhodnutím predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v termíne ihneď a gestorský výbor v termíne ihneď. Pán predsedajúci, ďakujem, skončil som. Prosím, aby ste otvorili rozpravu k návrhu zákona v prvom čítaní. Ďakujem pekne.
Jarjabek, Dušan, poslanec NR SR (2014-11-10):
A ja si myslím, že pán poslanec Mihál by sa výnimočne dnes už vôbec nemal rozčuľovať. Ďakujem veľmi pekne za pozornosť.
Laurenčík, Milan, podpredseda NR SR (2022-02-25):
Ďakujem. Prosím, aby ste zaujal miesto pre spravodajcu. Ja teraz otváram rozpravu, do ktorej som dostal písomnú prihlášku. Do rozpravy sa písomne prihlásil za klub ĽSNS pán poslanec Martin Beluský, ktorému v tejto chvíli odovzdávam slovo. Nech sa páči.
P. Hrušovský, predseda NR SR: (2003-10-31):
(Hlasovanie.) Prítomných je 127 poslancov, za 75, proti 52 proti. Konštatujem, že návrh sme schválili. Prosím, ďalší návrh.
Kočiš, Eduard, poslanec NR SR (2023-06-27):
Veľmi pekne ďakujem za slovo, pán predsedajúci. Naozaj tento zákon vôbec nehovorí o nejakom porušovaní štátneho vzdelávacieho programu. Tento zákon vôbec nehovorí o porušovaní školského vzdelávacieho programu alebo o interných a vnútorných smerniciach škôl, predškolských zariadení alebo nejakých iných školských zariadení, ktorých na Slovensku máme naozaj dosť. Tento zákon naozaj hovorí iba o tom, aby rodič mal dostatočné informácie o tom, čo sa s jeho dieťaťom deje, bude diať alebo v budúcnosti môže diať v rámci vzdelávacieho procesu. To, že mnohí kolegovia, ktorí naozaj neprišli nikdy do styku naozaj s vyučovacím procesom, maximálne tak na úrovni žiaka, nie na úrovni učiteľa, pedagóga, budú naďalej naivne tvrdiť a naivne pretláčať svoju myšlienku, že žiak, ktorý na základe informovaného súhlasu rodiča nebude v danej hodine na vyučovacom procese, bude môcť vykonávať akúkoľvek inú činnosť, nie pod dozorom pedagogického zamestnanca. No je to kardinálna hlúposť, pretože žiaden žiak či už základnej, alebo strednej školy nesmie zostať počas vyučovacieho procesu, nesmie byť jednoducho sám niekde na chodbe alebo niekde inde mimo školského zariadenia, vždy musí byť pod dozorom pedagogického zamestnanca. To znamená buď sa presunie do vedľajšej triedy, alebo bude pod dozorom pedagogického zamestnanca, ktorý má v danom čase voľnú hodinu a nevykonáva pedagogickú činnosť. Čiže to bývalý pán minister Gröhling by mal troška vedieť alebo aspoň troška ovládať. Takže naozaj nie je žiadna dôvodná obava tento zákon nepodporiť, práve naopak. Týmto zákonom dávame väčšie právomoci aj rodičom, dávame zároveň väčšie právomoci aj učiteľom zbaviť sa akejkoľvek možnej zodpovednosti alebo po prípade nejakého možného obvinenia z niečoho nekalého. Čiže naozaj, kolegyne, kolegovia... (Prerušenie vystúpenia časomerom.)
Hrnčiar, Andrej, podpredseda NR SR (2019-09-11):
Reakcia na faktické poznámky, pán poslanec Krajkovič.
Paška, Pavol, predseda NR SR (2013-03-21):
Pani poslankyňa Tomanová, do rozpravy.
Hort, Milan, podpredseda NR SR (2010-12-14):
Pani poslankyňa Tomanová a pán poslanec Ondruš boli písomne prihlásení do rozpravy. Teraz sa pýtam, kto sa do rozpravy hlási ústne. Neevidujem žiadnu prihlášku, uzatváram možnosť prihlásiť sa do rozpravy a vyhlasujem rozpravu za skončenú. Pýtam sa pána navrhovateľa, či chce reagovať na rozpravu. (Reakcia navrhovateľa.) Nech sa páči. To je záverečné slovo, na ktoré nie je možné dávať už faktické poznámky.
Danko, Andrej, predseda NR SR (2016-09-13):
Na vystúpenie pána poslanca tri faktické, štyri faktické poznámky. Uzatváram možnosť prihlásenia s faktickými poznámkami. Poprosím s faktickou pán Ondrej Dostál.
M. Pado, poslanec: (2007-12-05):
Som toho istého názoru, že príslušníci ozbrojených zložiek by mali byť pod jurisdikciou vojenských súdov, pretože ich, teda zrušenie tohto zadelenia by mohlo znamenať dvakrát negatívne posudzovanie, ja nechcem dopredu hovoriť, že by to tak bolo, alebo nie. Ale je tu nebezpečenstvo, že vďaka určitým väzbám na územie, keďže budeme mať 54 obvodných súdov, by mohlo ovplyvňovať negatívne rozhodovanie, raz preto, že by mohla byť snaha zakrývať niečo, a na druhej strane zase opačne kvôli pôsobeniu policajtov by mohla byť snaha im vrátiť ich konanie. Samozrejme, policajti v zmysle zákona majú určité právomoci, ktorými môžu obmedzovať ostatných občanov, a to by mohlo byť niekedy vrátené. Takže súhlasím s tým, čo bolo povedané a poslanecký klub SDKÚ určite nepodporí tento pozmeňujúci návrh. Ďakujem pekne.
P. Farkas, poslanec: (2001-09-11):
Predseda Národnej rady Slovenskej republiky rozhodnutím č. 1285 zo dňa 6. septembra 2001 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov (tlač 1166), na prerokovanie Výboru Národnej rady Slovenskej republiky pre financie, rozpočet a menu v termíne ihneď. Výbor Národnej rady Slovenskej republiky pre financie, rozpočet a menu predložený návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov, prerokoval na 89. schôdzi výboru dňa 11. septembra 2001 a v prijatom uznesení č. 740 odporučil Národnej rade Slovenskej republiky prerokovať uvedený vládny návrh v skrátenom legislatívnom konaní. Ďakujem, pán predsedajúci. Môžete otvoriť rozpravu.
Federič, Igor, poslanec NR SR (2019-06-26):
Pán predsedajúci, teraz dajte hlasovať o tom, že v súlade s rozhodnutím predsedu Národnej rady sa prideľuje predložený návrh zákona na prerokovanie výboru pre financie a rozpočet, ústavnoprávnemu výboru, Výboru Národnej rady pre hospodárske záležitosti a zároveň za gestorský výbor navrhujem výbor pre financie a rozpočet, pričom odporúčam, aby výbory uvedený návrh prerokovali do 6. septembra a gestorský výbor do 9. septembra 2019.
Laššáková, Jana, podpredsedníčka NR SR (2012-07-03):
Pán poslanec Hlina, nech sa páči.
Zmajkovičová, Renáta, podpredsedníčka NR SR (2012-12-11):
Pani poslankyňa Tomanová, nech sa páči.
Laurenčík, Milan, podpredseda NR SR (2021-09-24):
Ďakujem, pán poslanec. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Do rozpravy sa prihlásila pani navrhovateľka, tak jej venujem teraz slovo. Nech sa páči.
Blanár, Juraj, podpredseda NR SR (2022-05-04):
Ďakujem, pán spravodajca. Otváram všeobecnú rozpravu. Písomnú prihlášku som neobdržal. Dávam možnosť prihlásiť sa ústne do rozpravy. Konštatujem, že nikto sa neprihlásil do rozpravy, teda vyhlasujem všeobecnú rozpravu za uzavretú. Pán navrhovateľ, záverečné slovo? (Reakcie z pléna.) Nie, ďakujem. Pán spravodajca? Rovnako nie. Čiže hlasovanie o tomto návrhu bude o sedemnástej hodine. Ďakujem obom, pán minister aj pán spravodajca. A prerušujem rokovanie o tomto bode programu. Budeme teraz pokračovať 33. bodom programu prebiehajúcej schôdze, ktorým je druhé čítanie o vládnom návrhu zákona, ktorým sa mení a dopĺňa zákon 249/2011 Z. z. o riadení bezpečnosti pozemných komunikácií a o zmene a doplnení niektorých zákonov v znení zákona č. 177/2018 Z. z. a ktorým sa menia a dopĺňajú niektoré zákony . Je to parlamentná tlač 881. Spoločná správa 881a. Udeľujem slovo pánovi ministrovi dopravy a výstavby Slovenskej republiky Andrejovi Doležalovi, aby vládny návrh zákona odôvodnil. Nech sa páči, pán minister.
Laššáková, Jana, podpredsedníčka NR SR (2013-09-25):
S reakciou pani poslankyňa Žitňanská. Nech sa páči.
Laššáková, Jana, podpredsedníčka NR SR (2015-12-15):
Na vystúpenie pána poslanca s faktickou poznámkou pán poslanec Kadúc. Nech sa páči. Končím možnosť prihlásiť sa a faktickými poznámkami.
Žitňanská, Jana, poslankyňa NR SR (2023-02-10):
Ďakujem veľmi pekne. Táto požiadavka prišla od platformy rodín detí so zdravotným znevýhodnením, ktorí mali tieto informácie proste z praxe. Ja vám konkrétne čísla neviem povedať, ale ak by sa to týkalo čo i len zopár tých ľudí, tak ako ste povedali, veľmi dobre poznáme ten segment a naozaj máme veľmi málo ľudí, ktorí sú ochotní pracovať v sociálnych službách alebo aj teda venovať sa týmto témam. Čiže preto ja som navrhovala ten rok s tým, že áno, potom uvidíme, je možné, že budeme musieť pristúpiť možno aj k nejakej väčšej reforme. Pri tejto príležitosti môžeme otvoriť aj tému, že ako sú platení ľudia v sociálnych službách, prečo máme nedostatok zamestnancov, prečo nie sú motivovaní si dorábať akékoľvek vzdelanie, lebo možno už idú do dôchodku o rok, o dva, si povedia, že sa im to neoplatí atď. Viete, tá motivácia môže byť rôzna. Ale ja pevne verím, že ten rok môže ešte prispieť k tej nejakej stabilite a budeme sa tomu musieť venovať podrobnejšie. Ďakujem.
Paška, Pavol, predseda NR SR (2013-04-16):
Prepáčte, prepáčte, pán poslanec. (Zaznenie gongu.) Dámy a páni, poprosím vás. Nech sa páči, pán poslanec.
P. Paška, predseda NR SR: (2008-10-23):
(Hlasovanie.) 135 prítomných, 134 bolo za, 1 nehlasoval. Konštatujem, že sme návrh schválili. Pán poslanec Horváth uvedie v prvom čítaní hlasovanie o návrhu poslankyne Moniky Gibalovej, ktorým sa mení a dopĺňa zákon č. 461 o sociálnom poistení, tlač 811. (Návrh poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov.)
Mierna, Anna, poslankyňa NR SR (2023-02-03):
Ďakujem pekne za slovo. Zaznelo tu za tieto dva dni veľa argumentov pre a proti, hovorím aj za svojich kolegov z občiansko-demokratickej platformy, my budeme hlasovať proti tomuto. Chcela by som povedať taký môj uhol pohľadu človeka, ktorý býva v takom rozvinutom regióne západného Slovenska. Myslím si, že na tých dedinách väčšina tých obchodov otvorených je iba v sobotu doobeda, tak ako to hovoril kolega. V sobotu poobede je zavretý, v nedeľu tam nikto v podstate nemá nič otvorené, možno nejaké reštaurácie alebo možno nejaké také to pohostinstvo. A tí ľudia, ako hovoril aj predtým môj kolega, chodia na ten futbal a som rada, že takto trávia ten svoj čas. To znamená, že ak niekto z týchto obcí, ja neviem, aké je to veľké percento, chce ísť niekde do nákupného centra, zoberie si rodinu, trávi s ňou čas, možno si tam pozrie nejaký film v nákupnom centre v okresnom meste alebo niekde, alebo teda predsa, predsa urobia nejaký ten nákup. Z môjho pohľadu tí ľudia, ktorí sú u nás, a toto teraz trebárs aplikujú v našom meste Skalica, tak sa zoberú a pôjdu do Brna. To znamená, že či tie tržby, tie obchody, ktoré tam majú, alebo aj tá DPH bude nám na tom Slovensku chýbať. Pretože tí ľudia sa takto rozhodnú. Skutočne si myslím, že tie ekonomické dopady budú viditeľné a nechcem meniť zásadne tie návyky tých ľudí, na ktoré sú zvyknutí. Takže tento uhol pohľadu, aj preto budem hlasovať za to, ja dávam, aby som zdôvodnila, že prečo vlastne aj z ekonomického pohľadu ľudia stále majú možnosť na výber a rada by som možno, keby mi aj predkladatelia povedali, v koľkých tých slovenských obciach vlastne takéto obchody nie sú. A teda tí ľudia tam nechodia a keď chcú ísť, skutočne sadnú do toho auta a idú možno aj do inej krajiny a v tú nedeľu predsa pôjdu a neostanú doma. Ale neni to až také veľké percento... (Prerušenie vystúpenia časomerom.)
Pellegrini, Peter, predseda NR SR (2015-12-04):
Ďakujem pekne. Pán predseda Jarjabek.
Glváč, Martin, podpredseda NR SR (2018-02-13):
S reakciou pani poslankyňa Pčolinská.
Tomáš, Erik, poslanec NR SR (2023-06-22):
Pán predseda, teraz dajte hlasovať o pozmeňujúcom návrhu poslanca Jána Richtera.
M. Hort, podpredseda NR SR: (2008-10-30):
Pýtam sa pána ministra, či chce zaujať stanovisko k návrhom pána poslanca Novotného. Áno, nech sa páči.
Krajniak, Milan, poslanec NR SR (2016-10-27):
Pán kolega, ako priaznivec a fanúšik histórie sa chcem opýtať, samozrejme, s trochu nadsádzkou, či ste tým prezidentom, ktorý chodil neobrneným autom, mysleli Masaryka alebo Beneša, lebo pravdepodobne ten, ktorého ste mysleli, nebol jediný.
Hrušovský, Pavol, podpredseda NR SR (2010-08-05):
Pán poslanec Kaník.
Majorová Garstková, Jana, poslankyňa NR SR (2023-02-01):
Pán predsedajúci, dajte, prosím, hlasovať spoločne o bodoch 1 až 4 spoločnej správy s odporúčaním gestorského výboru schváliť.
Hrnčiar, Andrej, podpredseda NR SR (2018-06-21):
Urobím to hneď, ako pán poslanec Gábor Grendel uvedie návrh skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov a ktorým sa dopĺňa zákon č. 300/2005 Z. z. Trestný zákon v znení neskorších predpisov. Návrh zákona má tlač 973, návrh na jeho pridelenie na prerokovanie výborom je rozhodnutiach č. 1023 a 1090. Nech sa páči, pán poslanec Grendel. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 973.)
Beblavý, Miroslav, poslanec NR SR (2012-05-16):
Ďakujem pekne, ja budem veľmi stručný. Vážený pán kolega Viskupič, chcem len pridupľovať a potvrdiť tvoje záverečné slová o tom, že prečo by strana SMER vystupovala v tejto rozprave, keď sa môže s radosťou pozerať na to, ako si to opozícia rozdáva medzi sebou a tým len potvrdzuje v očiach občanov najdôležitejší argument proti alternatíve k súčasnej vláde a to je rozhádanosť opozície. My sme neprehrali na tom, že naše riešenia neboli prijateľné a nepomáhali tejto krajine, my sme prehrali na tom, že sme sa nedokázali dohodnúť a boli sme vnímaní ako tí, ktorí sa rozbíjajú. Všetko, čo to potvrdzuje, je pre súčasnú vládu ideálne a je úplne jedno, o akú tému ide.
Pellegrini, Peter, podpredseda NR SR (2020-09-23):
Ďakujem pekne. Pýtam sa pána spravodajcu, či sa chce vyjadriť k tomuto návrhu. Nech sa páči, pán Richter.
Bublavý, Dušan, poslanec NR SR (2010-10-21):
Pán minister, niekoľkokrát spomenul, že sa stavalo za vlády Roberta Fica predraženo, draho. Ja by som chcel na oživenie pamäti, že ešte pred vládou Roberta Fica, za vlády pána Dzurindu sa predražovalo a o 100 %. Na oživenie poviem Lamačská cesta, tunel Sitina. Nech sa páči, pozrite sa, je to určite dostupné každému, aby sa pozrel, že sa to predražilo o 100 %. Takže, tuná niekto kritizuje, ale nepozerá so do svojich radov ako výstavba bola ešte za vlády predtým. Ďakujem.
Pellegrini, Peter, podpredseda NR SR (2020-04-23):
Pán poslanec Dostál.
Svrček, Miloš, poslanec NR SR (2022-12-05):
Ďakujem pekne. V krátkosti. Navrhovaná zmena reflektuje na aplikačné problémy z praxe pri nedostatočnom zdanení rôznych objektov využívaných na podnikanie, ktoré nie sú stavbami podľa zákona o miestnych daniach. Súčasne sa reaguje na negatívnu prax úmyselnej zmeny účelu využitia stavby k 1. januáru zdaňovacieho obdobia s cieľom zaistenia nižšej sadzby dane, ako je sadzba dane pre skutočné využitie stavby a tým získanie neoprávneného daňového zvýhodnenia. Cieľom tohto návrhu je rozšírenie osobitného režimu zdanenia pre transformačné stanice a predajné stánky a o ostatné objekty používané na podnikanie, ktoré nie sú stavbou podľa zákona o miestnych daniach. Ide napríklad o rôzne modulové stavby alebo dočasné stavby, alebo premiestniteľné objekty, ktoré môžu podliehať povoleniu podľa stavebného zákona, ale ich umiestnenie v priestore sa realizuje inak ako pevným spojením so zemou alebo ukotvením pilotmi. V súčasnosti sa z pohľadu zákona o miestnych daniach tieto objekty nezdaňujú ako stavby a pozemky, pod nimi sú zdanené v štandardnom režime, t. j. parcela sa zaradí podľa toho, ako je vedená v katastri nehnuteľností. Bližšie k tomu vysvetlím v rámci rozpravy, kde chcem prečítať aj pozmeňujúci návrh. Ďakujem.
Puci, Robert, poslanec NR SR (2018-12-04):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výboru návrh zákona prerokovali do 25. januára 2019 a v gestorskom výbore do 28. januára 2019.
Laššáková, Jana, podpredsedníčka NR SR (2015-10-06):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hraško, končím možnosť prihlásiť sa do rozpravy ústne. Nech sa páči, pán poslanec, máte slovo.
Grendel, Gábor, podpredseda NR SR (2021-10-19):
V rozprave teraz vystúpi pán poslanec Erik Tomáš.
Vašečka, Richard, poslanec NR SR (2017-09-14):
Môžem dve minúty dostať ešte?
A. Belousovová, podpredsedníčka NR SR: (2007-12-12):
Vyjadrujeme sa v súvislosti s naším susedom, ako bolo povedané, nielen k minulosti, ale aj k súčasnosti. Prečo sa nezaoberáme napríklad tým, že Ukrajina ako štát, ktorý smeruje do Európskej únie, ten istý prezident Juščenko vyznamenáva benderovcov, ktorí sa neslávne preslávili ako kolaboranti a vrahovia aj na území Slovenska. Takisto mi teda vadí tento nejaký dvojaký meter, pretože Národná rada sa nevyjadruje napríklad k tomu, čo sa robí v pribaltských krajinách, kde sa likvidujú pamätníky bojovníkom druhej svetovej vojny, kde existujú ľudia, ktorí sú označovaní ako neobčania, ktorí sú vlastne členmi tejto krajiny Európskej únie, ale ľudia sú tam občianski bezdomovci. Možno preto nás to nezaujíma, lebo sú ruskej národnosti a takisto teda nielen Indiáni, ale prečo sa nevyjadrujeme aj k tomu, čo sa dialo vo vojne vo Vietname, keď už chceme hovoriť o ľudských právach ako takých. A do pozornosti KDH by som chcela dať ešte  spred niekoľkých dní prípad v Turecku, keď siedmi Turci sú súdení za to, že podrezali dvoch kresťanov za šírenie kresťanstva a ich advokát očakáva veľmi mierny trest, lebo Turecku ako krajine, ktorá mieri do Európskej únie, je šírenie kresťanstva zákonom zakázané. Prečo sa aj k tomuto nevyjadrujete?
Drucker, Tomáš, minister školstva, výskumu, vývoja a mládeže SR (2024-09-11):
Ďakujem pekne, pán predsedajúci. Ja som si aj tak pripravil ten správny. Takže, vážený pán predsedajúci, vážené pani poslankyne, páni poslanci, dovoľte mi uviesť návrh zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Cieľom tohto návrhu zákona je najmä zohľadnenie aplikačnej praxe v oblastiach, ktoré sa týkajú podmienok výkonu pracovnej činnosti pedagogických zamestnancov a odborných zamestnancov. Ide najmä o odstraňovanie duplicity vykonávaných činností odborných zamestnancov zaradených do kategórií sociálny pedagóg a sociálny pracovník. Spresňujeme aj podmienky zaraďovania úspešných športovcov, trénerov a umelcov do vyšších kariérových stupňov. Zavádza sa nový kompenzačný príspevok v rámci starostlivosti o pedagogických zamestnancov a odborných zamestnancov. Zjednodušujú sa podmienky zabezpečovania kvality inovačného vzdelávania, navrhujú sa aj podmienky výkonu činnosti supervízora v školách. Vážený pán predsedajúci, vážené pani poslankyne a páni poslanci, ďakujem za vašu pozornosť a dovoľujem si vás požiadať o prerokovanie predloženého materiálu.
Bugár, Béla, podpredseda NR SR (2019-06-26):
Pán poslanec, v rokovacej sále sa nefotí. Vy, ktorí stále sa odvolávate na rokovací poriadok, toto by ste mali vedieť. Nech sa páči, pardon, že som vás prerušil.
Sulík, Richard, predseda NR SR (2011-02-09):
Ďakujem. S faktickými poznámkami sa prihlásili traja poslanci. Uzatváram možnosť sa prihlásiť. Slovo má, pán poslanec Štefanov.
T. Cabaj, podpredseda NR SR: (2009-09-10):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánu poslancovi Petrovi Pelegrinimu.
Bugár, Béla, podpredseda NR SR (2019-09-11):
Prezentujme sa a hlasujme o skrátení lehoty. (Hlasovanie.) Prítomných 140 poslancov, za 77, proti 40, zdržalo sa 22, 1 nehlasoval. Konštatujem, že sme skrátili lehoty, takže môžeme pristúpiť k hlasovaniam.
Laššáková, Jana, podpredsedníčka NR SR (2013-09-04):
Pán poslanec Brocka. Nech sa páči.
Čislák, Viliam, minister zdravotníctva SR (2015-11-24):
Vážená pani predsedajúca, vážené panie poslankyne, vážení páni poslanci, predmetom návrhu zákona je zvýšenie transparentnosti vzťahov medzi farmaceutickým priemyslom a zdravotníckymi pracovníkmi. Tento návrh zákona predstavuje jednu zo zmien v zdravotníctve, ktorá bude viesť k vyššej miere transparentnosti v oblasti liekovej politiky a bol pripravený v úzkej spolupráci s Transparency International Slovakia. Táto spolupráca je zárukou veľmi vysoko nastavených kritérií transparentnosti, ktorá je jednou zo základných ciest k neustálemu zlepšovaniu prostredia v oblasti liekovej politiky. Všetky subjekty farmaceutického priemyslu budú každý polrok predkladať Národnému centru zdravotníckych informácií správu o výdavkoch na propagáciu, marketing a na peňažné a nepeňažné plnenie za predchádzajúci kalendárny polrok poskytnutých zdravotníckym pracovníkom priamo alebo nepriamo prostredníctvom tretej osoby. Údaje z tejto správy budú prehľadným spôsobom zverejnené na webovom sídle Národného centra zdravotníckych informácií. V článku II návrhu zákona sa vzhľadom na spresnenie oznamovacích povinností v zákone č. 362/2011 Z. z. vypúšťa oznamovacia povinnosť zdravotníckeho pracovníka z ustanovení zákona č. 578/2004 Z. z. o poskytovateľoch zdravotnej starostlivosti, čím dochádza k významnému znižovania administratívnej záťaže zdravotníckych pracovníkov. Návrh zákona bol prerokovaný na vláde Slovenskej republiky 26. 8. 2015. Ďakujem pekne za pozornosť.